**ΥΠΟΒΟΛΗ ΑΙΤΗΜΑΤΩΝ ΕΓΚΡΙΣΗΣ ΕΚΠΟΝΗΣΗΣ ΠΤΥΧΙΑΚΗΣ ΕΡΓΑΣΙΑΣ ΑΠΟ ΤΟΥΣ ΦΟΙΤΗΤΕΣ/ΤΡΙΕΣ ΤΟΥ ΚΥΚΛΟΥ «ΕΥΡΩΣΤΙΑΣ - ΥΓΕΙΑΣ»**

Καλούνται Οι φοιτητές/τριες, που παρακολουθούν τον Κύκλο «Ευρωστία – Υγεία» και στα πλαίσια των υποχρεώσεων τους προς την ειδίκευση επιθυμούν:

* να αναλάβουν θέμα (για πρώτη φορά)
* να αλλάξουν θέμα ή
* να συνεχίσουν με θέμα που έχουν ήδη αναλάβει από προηγούμενα Ακαδημαϊκά έτη (εξαιρούνται όσοι φοιτητές/τριες κατέθεσαν σχετική αίτηση το χειμερινό εξάμηνο του τρέχοντος Ακαδημαϊκού Έτους)

να υποβάλλουν τη σχετική ΑΙΤΗΣΗ ΕΚΠΟΝΗΣΗΣ ΠΤΥΧΙΑΚΗΣ ΕΡΓΑΣΙΑΣ (επισυνάπτεται), υπογεγραμμένη από τον επιβλέποντα/ουσα καθηγητή/τρια, στον Συντονιστή της ειδίκευσης «Ευρωστία και Υγεία» Αναπ. Καθηγητή Δ. Μανδαλίδη.

Σημειώνεται ότι σε κάθε περίπτωση το υπό εκπόνηση θέμα Πτυχιακής εργασίας θα πρέπει να σχετίζεται με τα αντικείμενα που διδάσκονται στον Κύκλο «Ευρωστία – Υγεία». Για την επίβλεψη πτυχιακών εργασιών από επιβλέποντες καθηγητές/τριες που δεν ανήκουν στον Τομέα Αθλητιατρικής και Βιολογίας της Άσκησης θα πρέπει να προηγηθεί σχετική άδεια.

Όλες οι αιτήσεις πρέπει να υποβληθούν μέσω ηλεκτρονικού ταχυδρομείου(e-mail) το αργότερο μέχρι την Τετάρτη 17/02/2021, και ώρα 24:00.

Ο συντονιστής της ειδίκευσης